予游潼川將訪魏城令君李仲明而不果作此寄之
作者：李流謙
朝代：宋

paragraphs: 骨肉纏恩愛，友朋綴情義。
於君若兼之，何生結此契。
朅來東川游，咫尺桃李縣。
引車意甚决，牽衣事輒挽。
我如空中雲，隨風出巖岫。
又如波上舟，東西聽水手。
有心不能酬，富貴那可必。
富貴吾不願，此見未宜失。
裁詩說相思，過鴈或堪託。
鴈能見君子，嗟予鴈不若。